Öinen huokaus (1878)
En Luojaltain anele
 Ma kunniata, valtaa;
 En rikkautta rukoile:
 Voin köyhyyttään kantaa.

 Mik’ onkaan onni maailman?
 Vaan kupla vetten päällä,
 Mi häilyy hetken muutaman
 Mut särkyy myrskysäällä.

 Vaan tää on harras pyyntöni:
 Luo mulle nöyrä mieli.
 Tee lempirikkaaks rintani
 Ja vilpittömäks kieli.

 Ma lakkaamatta horjahdan
 Nyt synnin hetteheille.
 Suo voimaa että kiiruhdan
 Taas siviöiden teille.

–r –r. [F. F. Brummer]

Lähde: Keski-Suomi 24.8.1878.

F. F. Brummer
Runot
Keski-Suomi (lehti)
1878